GNU LilyPond

***GNU LilyPond*** ir bezmaksas programmatūra nošu "gravēšanai" pazīstamajās operētājsistēmās; tā rakstīta valodā C++ un izmanto *[[Scheme]]* bibliotēku (*[[GNU Guile]]*), kas atļauj lietotājiem rakstīt pašiem savus paplašinājumus. Tā izmanto mūzikas pierakstu vienkāršā tekstā, ko pēc tam kompilē PDF (ar starpformātu *[[PostScript]]*), SVG un citiem formātiem. *LilyPond* var automātiski veidot MIDI failus no *LilyPond* formātā pierakstītas mūzikas.

Atšķirībā no komerciālām programmām, piemēram, *[[Finale (programmatūra)|Finale]]* and *[[Sibelius (programmatūra)|Sibelius]]*, *LilyPond* neprasa noteiktu grafisko saskarni jeb GUI nošu tekstu veidošanai. Tomēr visām šīm programmām ir kopīgs mērķis — elektroniski veidot nošu tekstus, atbilstoši rietumu mūzikas pieraksta tradīcijai. Dažas grafiskās nošu salikšanas programmas, piemēram, *[[Rosegarden]]* un *[[NoteEdit]]* var eksportēt failus tieši *LilyPond* formātā.

[thumb|386px|right|Pirmās taktis skaņdarbam ''[Adeste Fideles*, kas veidotas ar *LilyPond*.]]

Viens no *Lilypond* veidotāju mērķiem ir veidot nošu tekstus, kas iegravēti saskaņā ar tradicionāliem izvietojuma likumiem, kuri bija spēkā tad, kad notis gravēja ar roku. Tādēļ nošu izskats var nedaudz atšķirties no tā, ko veido pašreiz lielākās komercprogrammas, lai gan arī to veidotais nošu grafiskais izskats pēdējos gados ir pietuvinājies senākajai tradīcijai.

*Mutopia projekts*, kas piedāvā bezmaksas notis, izmanto *LilyPond* nošu tekstu salikšanai, tāpat kā *Musipedia* — lietotāju saimes uzturēta mūzikas enciklopēdija. *WikiTeX* — *MediaWiki* saskarne atbalsta *LilyPond* rediģēšanu tieši enciklopēdijas rakstos.

== *LilyPond* ieejas faila paraugs ==
Teksts pēc procenta simbola (%) ir [[komentārs]]. Vieglākai lasāmībai var lietot arī divus procentu simbolus.

Programmā *LilyPond*, notis ievada, norādot nots nosaukumu (*c*, *cis* jeb *des*, d, *dis* jeb *ees*, *e*, *f*, *fis* jeb *ges*, *g*, *gis* jeb *aes*, *a*, *ais* jeb *bes*, *b*), augstumu (to attēlo ar virkni apostrofu — uz augšu no mazās oktāvas, vai komatu virkni — uz leju no Mazās oktāvas) kā arī garumu. Piemēram, <code>a'4</code> ir A (jeb [[skaņa]] "la") no pirmās oktāvas, kur nots garums ir viena ceturtdaļa. *LilyPond* sintakses īpatnība ir tā, ka dažādus modifikatorus, ieskaitot iekavas, raksta *aiz* tās nots, kuru tie iespaido. Piemēram, <code>d8[ c]</code> apzīmē divu astotdaļnošu pāri, kas savilktas kopā (uz to norāda kvadrātiekavas).

*LilyPond* atbalsta divus nošu ievades režīmus — absolūto un relatīvo. Absolūtajai nošu ievadei, nots augstumu jeb oktāvu norāda katrai notij atsevišķi ar vajadzīgo apostrofu vai komatu skaitu. Relatīvajā režīmā notis bez norādīta garuma uzskatāmas par tuvām iepriekšējai notij — komatus un apostrofus lieto vienīgi tad, ja melodijā ir lēciens, kura garums pārsniedz kvartu. Dotajā piemērā izmantots relatīvais nošu augstuma apzīmējums.

Vienīgais [[kodējums]], kuru *LilyPond* saprot ir [[UTF-8]]. Tas ļauj kombinēt visdažādāko valodu tekstus nošu anotācijās, dziesmu vārdu tekstos, u.tml. T.i. jālieto teksta redaktori, kas atbalsta UTF-8, citādi *LilyPond* nevarēs strādāt ne ar ko citu, kā vienīgi [[ASCII]] tekstiem, kuros nav modificētu latīņu burtu (ar to pietiek, lai saliktu notis bez vārdiem vai dziesmas angļu vai itāļu valodās).

<pre>

</pre>

=== Piemēram atbilstošais nošu attēls ===
[[Attēls:Firebreathers.svg|600px|*LilyPond* izvade]]

== Atsauces ==


== Ārējās saites ==
* 
* [https://web.archive.org/web/20061222194352/http://lilypond.org/web/images/xivcim.pdf "Lilypond, a system for automated music engraving"] -(by Han-Wen Nienhuys, Jan Nieuwenhuizen; [[Pārnesams dokumentu formāts|PDF]])
* [https://web.archive.org/web/20081202052535/http://www.nabble.com/Gnu---Lilypond-f1718.html LilyPond Forum] — hosted by [http://www.nabble.com Nabble] archiving LilyPond mailing lists into a searchable forum.
* [http://lilypondwiki.tuxfamily.org/ *LilyPond'' wiki]
* Lilypond-based Musical Scores Archive
* Denemo, a GUI for LilyPond.
* LilyPondTool, a plug-in for jEdit with sophisticated LilyPond support.
* Musipedia, a collaborative music encyclopedia that uses LilyPond